google/wiki40b huggingface dataset:
Bendik (artist)

Biografi

Hun ble født i Bergen, hvor hun bodde til syv år da hun flyttet med moren sin til Bodø. Mens hennes far (Atle Halstensen) bodde i Bergen fordi han hadde jobb i Bergen på TV2. Hun gikk musikklinja på Bodø videregående skole. Her gikk hun i klasse med blant andre Petter Unstad fra bandet Kråkesølv og Sondre Justad. Hun har en bachelor i musikkproduksjon fra NTNU. Hun er vokalist, gitarist og låtskriver. Musikalsk beveger hun seg mellom elektronika og pop.
I 2007 startet hun den årlige festivalen Kjerringråkk i Bodø, i samarbeid med Ingeborg Selnes. 
I 2010 var hun en av komponistene bak filmmusikken til Husk meg i morgen.
Halstensen var daglig leder i AKKS fra 2014 til 2016.
Da hun spilte på Vinjerock i 2016, gikk strømmen – ikke bare på hennes scene, men på hele området. Strømmen var borte i tre kvarter.

Artistnavnet «Bendik»

Som tenåring startet Silje Halstensen et band sammen med Henriette Tryggestad og Katarina Efstathiou. Dette bandet kalte de «Laura». Mens Halstensen lette etter et godt bandnavn stanset hun opp ved «Bendik», og så muligheten for å opprette e-postadressen Laura elsker Bendiks alfakrøll punkt kom. Som medlem av «Laura» la hun merke til hvordan de ble behandlet på grunn av sitt kjønn. Da hun var 18 år bestemte hun seg for å prøve seg som soloartist, og da tok hun i bruk «Bendik» som artistnavn. På «Bendik»s Urørt-profil, skrives både «Bendik» og «Laura» staves med et punktum på slutten. Årsaken til denne skrivemåten er at Halstensen ville unngå å skape forvirring når nye kontakter forventet at det skulle ankomme en mann i stedet for en kvinne; slik forvirring kunne hun fortsatt oppleve i 2016. Hun har oppgitt at hun valgte «Bendik» fremfor andre guttenavn blant annet fordi hun har en fetter som heter det samme: «Det gav en ro Jeg finner en slags ro i å hete Bendik.».
AirBridge Cargo

Historie

Selskapet ble etablert i 1993 og startet sine operasjoner den 1. april 2004 med to Boeing 747-200F fraktfly kjøpt fra Alitalia. I mai 2004 ble det opprettet ruter mellom Luxembourg og Beijing og fra Luxembourg til Shanghai via Moskva og Novosibirsk. Airbridge Cargo har trafikkrettigheter til Guangzhou, Hongkong og Japan. AirBridge Cargo har også planer om å innføre regionale tilførselsruter til Moskva og Krasnojarsk med leiet materiell, Ilyushin Il-76 og Tupolev Tu-204.

Rutenett

Rutenettet omfatter tre kontinenter og 20 destinatsjoner i 11 land. Selskapet har regelmessige ruter fra byer i Asia som Shanghai, Beijing, Hongkong, Zhengzhou, Chengdu, Tokyo, Seoul, til viktige europeiske byer som Frankfurt am Main og Amsterdam, såvel som Amsterdam til Chicago (USA). For tiden omfatter AirBridgeCargo rutenett i Europa Frankfurt, Amsterdam, Zaragoza, Leipzig, Milano, Paris, Helsinki, Jekaterinburg, Krasnojarsk, Khabarovsk, Novosibirsk og Luxemburg for vedlikehold. Fra 9. mai 2014 ble det introduser direkte ruter til München. Den 3. september 2015 startet selskapet flyvninger til Singapore, med direkte ruter fra Singapore og Moskva.
15. november 2016 ble det startet opp en rute som går fra Oslo lufthavn til Moskva. Ruten regnes som en mulighet for å transportere laks raskere ut på det asiatiske markedet.
Shan Rags

Shan Rags (født i 1987, død 1999) var en norsk, varmblods travhest etter Horton og Surgy Miss. Shan Rags kjørte inn i alt kr 6 205 853 fra 1990 til 1999. Hesten ble kusket av sin eier og trener Noralf P. Brækken, som er født og oppvokst i Buvika, men bor nå på Melhus, på Bleke gård.
Fumarole

Fumarole (latinsk: fumus som betyr røyk) er en åpning i jordens eller et annet himmellegemes skorpe. Ofte finnes slike i nærheten av vulkaner, og gjerne de som avgir damp eller gasser slik som karbondioksid, svoveldioksid, saltsyre og hydrogensulfid.
Fumaroler kan forekomme langs små åpninger eller lange sprekker, i kaotiske klaser eller felt, og på overflaten av størknede lavastrømmer og tykke avleiringer av pyroklastiske strømmer. Et fumarolefelt er et område med varme kilder og gassavløp der magma eller glødende vulkanske bergarter som ligger rett under overflaten avgir gasser eller møter grunnvann. Fra et grunnvannsperspektiv kan en fumarole beskrives som en varm kilde vannet koker før det når overflaten og deretter ventileres ut som damp eller kondens. Fumaroler kan være aktive i tiår eller århundrer dersom de ligger over en vedværende varmekilde, eller de kan forsvinne i løpet av uker eller måneder dersom de kun ligger på toppen av ferske vulkanske avleiringer som raskt avkjøles.
Et godt på eksempel på fumaroleaktivitet på Jorden er det berømte Valley of Ten Thousand Smokes som ble dannet under utbruddet av Novarupta i Alaska i 1912. I begynnelsen var det tusenvis av fumaroler under avkjøling av den vulkanske asken fra utbruddet, men over tid har mesteparten av disse dødd ut. Det er estimert at det finnes rundt 4 000 fumaroler innenfor Yellowstone Nasjonalpark i det nordvestre USA. Enda et eksempel er en rekke fumaroler i Valley of Desolation i Morne Trois Pitons Nasjonalpark i Dominica.
Evan Ross

Skuespillerkarriere

Ross begynte sin karriere som skuespiller i high school. Hans første store rolle var i filmen, ATL, utgitt i mars 2006, der han spilte med rapperne TI og Big Boi. Ross fikk strålende kritikker for sin rolle som en plaget tenåring, sammen med Queen Latifah og Tracee Ellis Ross, som spilte Evans eldre søster i filmen, og er hans søster i det virkelige liv. Ross spilte senere i biografien, Pride, hvor han portrettert en tenåring med en talefeil. Han spilte også i episode 171 av Girlfriends. Episoden, med tittelen «What's Black-A-Lackin'?», Hadde også Chrisette Michele som gjestestjerne, og ble regissert av Tracee Ellis Ross. Ross er involvert i flere andre filmer, inkludert en med Cuba Gooding Jr, og han fullførte en rolle i indie-filmen Life Is Hot in Cracktown. Han spilte mot Hilary Duff i 2009-komedie dramaet According to Greta. Han har også dukket opp i Notorious B.I.G. 2005 video Nasty Girl og Lionel Richie videoen Just Go.
I juli 2010 ble det kunngjort at Ross skal bli med i TV-serien 90210.

Musikkarrière

I 2007 begynte Ross på sitt debutalbum, som omfatter R&B og pop.
Pyroelektrisitet

Pyroelektrisitet får en når et hemimorft krystall ved oppvarming blir elektrisk. Krystallen er positiv på den ene siden og negative på den motsatte siden, når krystallen er kuttet i en spesiell retning i forhold til krystallaksene. Blir krystallen avkjølt blir han elektrisert omvendt. Overflateladninga opptrer som en følge av polarisasjon av stoffet. Ladningene på overflaten trekker til seg ioner fra lufta, slik at overflaten igjen blir elektrisk nøytral. Når polarisasjonen blir mindre, for eksempel ved at stoffet blir avkjølt etter først å ha vært oppvarmet, vil ionene som er trukket inn i materialet gi et overskudd av motsatt elektrisitet uten at stoffet derfor er polarisert motsatt vei.
Pyroelektrisitet opptrer i for eksempel turmalin og kvarts, men har ikke hatt noe praktisk bruksområde. 
En skiller mellom falsk og ekte pyroelektrisitet. Falsk pyroelektrisitet skyldes at det ved oppvarming eller avkjøling opptrer elastiske spenninger som bevirker polarsiasjon (piezoelektrisitet). Ekte pyroelektrisitet skyldes at atomene i krystallgitret gir et permanent elektrisk moment, og at dette varierer i størrelse med temperaturen. Som regel er den ekte pyroelektrisiteten liten i forhold til den falske.
M. Glotts Tobakkfabrikk

M. Glotts Tobakkfabrikk var en tobakksprodusent i Kristiania/Oslo i perioden 1895–1948. Fabrikken ble opprettet av den innvandrede russeren Moritz Glott og hans hustru Rosa som en cigarforretning. Moritz var født i Kiev i 1867, og begynte svært tidlig å arbeide i tobakksbransjen. Han utvandret som så mange andre jøder, og kom til Oslo i 1890 etter å ha bodd noen år i Manchester.
Ekteparet Glott solgte sigarer og sigaretter under navnet R. Glott i årene 1902-12, M. Glott 1913-1919, M. Glotts Tobakfabrik 1919-35, M. Glotts Tobakkfabrikk 1935-40 og M. Glotts Tobakkfabrikk A/S 1941-48. Flere av deres produkter ble markedsført med navnet M. Glott Cigarettspecialist.
Blant deres sigarettmerker var Anitra (tyrkisk, nikotinsvak, produsert 1926-39), Marmara (tyrkisk), Speed mixed, Akaba blend (tyrkisk), Glotts blend, Hollywood (American type, mild toasted), Norskavlet og Texas (American toasted).
I 1932 overtok annen generasjon William Glott Schultz' Tobaksfabrik i Drammen (grunnlagt 1834), som etterhvert ble innlemmet i Glotts fabrikk, og produksjonen i Drammen opphørte. I 1948 ble M. Glotts Tobakfabrik fusjonert med Carl F. Johannessen A/S Tobakfabrik til Carl F. & Glott Forenede Tobakkfabrikker A/S. I midten av 1950-årene ble Carl F. & Glott Forenede Tobakkfabrikker A/S fusjonert med Conrad Langaard AS. Glotts største suksess var sigarettmerket Speed, som ble produsert fra 1930-årene til 1986.
Ale kommune

Severdigheter og historie

Ale vikingagård er en rekonstruert gårdsbebyggelse fra vikingtiden som ligger ved Göta älv.
Glassbruksmuseet Surte glasbruk preget den lille bygda Surte fra starten av 1862 til nedleggelsen i 1978. I de gamle fabrikklokalene ligger i dag et museum hvor man kan se hva som ble produsert i bygda og hvilken rolle bruket spilte.
Mannen som ga form til Coca-Cola-flasken, Alexander Samuelson, kom fra Surte glasbruk.
Ernst Günther II av Slesvig-Holsten-Sønderborg-Augustenborg

Familie

Hertug Ernst Günther var sønn av Frederik Christian August av Slesvig-Holsten-Sønderborg-Augustenborg og prinsesse Adelheid av Hohenlohe-Langenburg. Den 2. august 1898 giftet han seg i Coburg med prinsesse Dorothea av Sachsen-Coburg og Gotha (1881–1967), datter av Philipp av Sachsen-Coburg og Gotha (1844–1921) og Louise av Belgia (1858–1924). Paret hadde ingen barn, men adopterte i stedet i 1920 prins Johann Georg av Glücksborg og søsteren prinsesse Marie Luise, barn av Albrecht av Slesvig-Holsten-Sønderborg-Glücksborg (1863–1948) og Ortrud av Ysenburg og Büdingen (1879–1918).

Avkall på arvekrav

I 1884 ga Ernst Günther avkall på de augustenborgske rettigheter til Slesvig-Holsten og fikk som kompensasjon slottene Sønderborg og Augustenborg med tilhørende gods, som han igjen ga avkall på i 1920 til den dansk stat. 
Han ble etterfulgt som hertug av sin fetter Albert, sønn av prins Christian. Albert ble den siste hertug av Augustenborg.
RT-2UTTH Topol M

RT-2UTTKh «Topol-M» (russisk: РТ-2УТТХ «Тополь-М») er et av de nyeste russiske interkontinentale ballistiske missilene, og det første som er utviklet etter oppløsningen av Sovjetunionen. Missilet har av NATO fått kodenavnet SS-27 STALIN. «Topol» (тополь) er russisk for poppel. Våpenet er utviklet av Moskvas Termoteknologiske Institutt og kan skytes ut fra både silo og mobile plattformer.

Spesifikasjoner og bruk

Topol M-missilene er 22,7 meter lange, og har en diameter på 1,95 meter. Utskytningsmassen er på 47 200 kg, inklusive nyttelasten på 1000–1200 kg. I standardutgaven har missilet et stridshode på 550 kilotonn, men det kan modifiseres til å ta seks stridshoder. Rakettmissilet har en estimert rekkevidde på opptil 11 000 km.
Utviklingen av våpenet startet på slutten av 1980-tallet, og missilet ble redesignet i 1992. Første utskytningstest ble utført 20. desember 1994, og de første eksemplarene ble utplassert i modifiserte SS-19-siloer i desember 1997. Det første silobaserte regimentet ble erklært stridsdyktige i 1998, og ble fulgt av tre andre i 1999, 2000 og 2003.
Topol M er konstruert for enten å avfyres fra en forsterket rakettsilo eller fra en selvdrevet mobil rakettrampe med terrengkapasitet og mulighet for avfyring fra ethvert punkt på ruten sin.
De tre første mobile missilenhetene ble satt i tjeneste nær byen Tejkovo i desember 2006, og per januar 2008 har Russland totalt 48 silo-baserte og 6 mobile Topol M-systemer. Frem til 2015 er 69 planlagt anskaffet.

Utvikling

Topol M har fått flere nyutviklete systemer som skal gjøre den i stand til å unngå rakettforsvarssystemer. Raketten kan foreta unnamanøvrer for å unngå å bli truffet av konvensjonelle våpen, og bærer med seg ulike hjelpemidler for å unngå varmesøkende våpen. Missilet er skjermet mot EMP, stråling og kjernefysiske detonasjoner utenfor en radius på 500 meter, og er designet for å tåle treff fra alle kjente laservåpen.
En versjon av missilet beregnet på avfyring fra ubåter er under utvikling.

Brukere

Russland kommer til å være det eneste landet som bruker missilet.
Georg Forster (forskningsstasjon)

Georg Forster er en tidligere tysk forskningsstasjon i Antarktis. Den ble offisielt åpnet av DDR 21. april 1976 som den første tyske forskningsstasjonen i Antarktis. Stasjonen var helårsbemannet og lå i nærheten av den russiske stasjonen Novolazarevskaja i Schirmacheroasen i Dronning Maud Land. Stasjonen ble i 1987 navngitt etter Georg Forster som seilte med James Cook og i 1775 ble den første tyskeren som gikk i land på Sør-Georgia.
Ved stasjonen ble det fra begynnelsen av blitt forsket på den øvre atmosfæren, og fra 1985 var fokus for forskningen studier av ozonlaget. Arbeidet på stasjonen ble avsluttet i februar 1993. Fra 1993 til 1996 ble stasjonen stengt ned i tre trinn og området ble ryddet for avfall og skrap. Alle deler blir fullstendig demontert og transportert vekk med skip. Etter initiativ fra østtyske ekspedisjonsmedlemmer er det satt opp en bronseplakett på en fjellvegg i sørenden av området. Området ble i 2013 oppført på Antarktistraktatens liste over historiske steder og kulturminner i Antarktis.
Keisuke Tsuboi

Japans herrelandslag

Keisuke Tsuboi spilte 40 landskamper for Japans herrelandslag.
Norgesmesterskapet i bueskyting 1956

Norgesmesterskapet i bueskyting 1956 bestod av flere arrangementer. 
NM i skiveskyting ble arrangert i Makrellbekken i Oslo 26. august. Arrangør var Oslo Bueskyttere.
NM i jaktskyting ble arrangert 30. september med Mysen og Omegns Bueskytterlag som arrangør.
Afrikamesterskapet i terrengløp 2018

Afrikamesterskapet i terrengløp 2018 ble arrangert 17. mars 2018 i Chlef i Algerie.
Rettsmedisinsk institutt

Rettsmedisinsk institutt (RMI) var et institutt ved Det medisinske fakultet ved Universitetet i Oslo. Instituttet ble overført til Nasjonalt folkehelseinstitutt den 1. juni 2011 og innlemmet i Divisjon for rettsmedisinske fag. 
Rettsmedisinske fag er fra 1.1.2017 overført fra Folkehelseinstituttet til Oslo universitetssykehus.
Oppgavene til RMI var blant annet å analysere DNA-prøver for politiet. Instituttet hadde 90 ansatte pr. 2011. Et «skyhøyt konfliktnivå og opphopning av arbeidsoppgaver» førte til at et interrimstyre ble opprettet i 2010.
Instituttet var ansvarlig for å levere sakkyndige analyser, kliniske rettsmedisinske undersøkelser og likundersøkelser på oppdrag fra politiet, påtalemyndigheten, domstolene, NAV, sykehus og private oppdragsgivere. I tillegg møtte enkelte av RMIs medarbeidere for domstolene som rettsoppnevnte sakkyndige. RMIs oppdrag knyttet til analyser, rettsmedisinske undersøkelser og sakkyndige rapporter utgjorde den største delen av virksomheten. I tillegg var RMI engasjert i undervisning av medisinske studenter og forskning innenfor RMIs fagområder, samt kursvirksomhet og kunnskapsformidling for relevante målgrupper som for eksempel jurister, politi og helsepersonell.

Annet

Instituttet fikk «internasjonal akkreditering» våren 2011
Norges herrelandslag i innebandy

Norges herrelandslag i innebandy er en samling av de beste mannlige innebandyspillerne fra Norge.

Verdensmesterskap

Norge har vært med i alle verdensmesterskap og fikk en bronsemedalje i VM 1996, og ellers kommet blant de ti beste nasjonene i verden. De dårligste plasseringene var i 2006 og 2008.
Rolf Løvland

Historie

Rolf Løvland har sin musikalske bakgrunn i gospelmiljøet på Sørlandet. Han har studert ved Musikkonservatoriet i Kristiansand og ved Universitetet i Oslo.
Den første LP-en med hans komposisjoner het En dag og ble utgitt i 1976. I 1984 produserte han debutplaten til Bobbysocks, etter å ha jobbet på plateprosjekter med Terje Formoe og Trond Granlund. Han har senere arrangert plater med blant andre Jahn Teigen, Tor Endresen og Kate Gulbrandsen.

Melodi Grand Prix og Eurovision Song Contest

Løvland var låtskriver i Melodi Grand Prix for første gang i 1982, da han skrev melodien til «Kom heim» fremført av Bo, med tekst av Terje Formoe. Bidraget kom på åttendeplass i den norske finalen.
Hans første Melodi Grand Prix-suksess kom tre år senere med Bobbysocks og «La det swinge». Sangen vant den norske finalen og vant deretter Eurovision Song Contest 1985. Dette var Norges første seier i konkurransen, og Løvland og Bobbysocks ble tildelt juryens hederspris under Spellemannprisen 1985.
I 1987 vant han den norske finalen igjen med låten «Mitt liv», framført av Kate Gulbrandsen og med tekst av Hanne Krogh. Sangen kom på niendeplass i Eurovision Song Contest. Rolf Løvland laget også bidragene «Radio Luxembourg» (Tor Endresen i 1992) og «Hva» (Tor Endresen i 1993). 
Sangen «Duett» med Elisabeth Andreassen og Jan Werner Danielsen vant den norske finalen i 1994. Bidraget kom på sjetteplass i Eurovision Song Contest 1994. Året etter skaffet Løvland Norges andre seier i Eurovision Song Contest med låten «Nocturne», framført av Secret Garden.
Løvland skrev også tekst og melodi til «The Touch», som Maria Arredondo gikk videre med fra delfinalen i Melodi Grand Prix 2010.

Secret Garden

I 1994 dannet Rolf Løvland og fiolinisten Fionnuala Sherry gruppen Secret Garden. De deltok i og vant Melodi Grand Prix 1995 med sangen «Nocturne» – med tekst av Petter Skavlan. Sangen vant deretter Eurovision Song Contest og var Norges andre seier i konkurransen.
Løvland har også komponert sangen «You Raise Me Up» som blant annet Secret Garden, Josh Groban, Paul Potts og Westlife har gitt ut. Sangen er trolig den største suksessen til en norsk låtskriver, og den har solgt i rundt 100 millioner eksemplarer verden over siden den første utgivelsen i 2001.
Utdypende artikkel: You Raise Me Up
Secret Garden har utgitt en rekke album siden starten, og duoen markerte sitt 20-årsjubileum med en konsert i Kilden konserthus i Løvlands hjemby Kristiansand i 2015.
Arlington Road

Handling

Historieprofessoren Michael Faraday (Jeff Bridges) er enkemann, og bor sammen med sin 10 år gamle sønn (Spencer Treat Clark). Michael oppdager at den nylig innflyttede naboen Oliver Lang (Tim Robbins) samarbeider med terrorister.
Jurij Nikiforov

Landslaget

Jurij Nikiforov spilte 62 landskamper for Sovjetunionens herrelandslag, Ukrainas herrelandslag og Russlands herrelandslag. Han ble tatt ut i Russlands tropp til VM i fotball 1994 og 2002.
Georges Duhamel

Bakgrunn

Duhamel begynte å studere medisin i 1902 og utførte under første verdenskrig som kirurg mer ebn 1500 operasjoner.

Forfatter

Sammen med Charles Vildrac, Jules Romains med flere grunnla han det kunstneriske kollektivet L'Abbaye, hvis medlemmar kalte seg unanimiester etter Romains diktsamling La vie unanime. Kretsens kunstneriske program gikk først og fremst ut på å erstatte den individuelle psykologien med en kollektiv ved å skildre ikke det egenarted personlige men den felles gruppebevissthet hos mennesket.
For Duhamel selv var imidlertid disse teorier et forbigående eksperiment, som knapt satte noen dypere spor i hans første diktsamlinger, Des legendes, des batailes (1907), L'himme en tête (1909), og Selon ma loi (1910). Etter et par skuespill, blant annet La lumière (1911), og noen litteraturkritiske essayer utgav han under krigen de to krigsbøker, som fremfor alt gjorde hans navn kjent: La vie des martyrs (1917, utgitt under pseudonymet Denis Thévenin) og Civilisation (1918, belønnet med Prix Goncourt). De inneholder korte novellistiske notater fra krigslasarettene og er i all sin knappe og nøktere tone en av de skarpeste og mest indignerte protester mot krigen som til da var skrevet.
Samme universelle menneskekjærlighet kom til å prege også Duhamels fortsatte liv og forfatterskap. Blant annet var han etter kriget en av de ivrigste forkjempere for å atter knytte åndelige forbindelsesbånd med de tidligere fiender.
Blant hans mange senere arbeider utmerkes fremst Confession de minuit (1920), Deux hommes (1924), og Journal de Salavin (1927). Blant øvrige verk og skrifter kan nevnes La possession du monde (1922), der han framla sin livsfilosofi, samfunnssatiren Lettres au Patagon (1926), romanen La pierre d'Horeb, og novellesamlingene Les hommes abandonnés (1919) og Les sept dernières plaies (1928). 
Han ble innvalgt i Det franske akademi i 1935.
)
Utøy

Utøy (også kalt Utøya) er ei bygd i Inderøy i Trøndelag fylke. Bygda er kommunens grense mot Mosvik forbundet med Skarnsundbrua, og ligger ytterst på halvøya som Inderøy ligger på nesten innerst i Trondheimsfjorden. 
Mesteparten av næringsvirksomheten her er jordbruk, men vi finner også bedrifter som driver med entreprenørvirksomhet, mekanisk verksted og handel. Som i resten av Inderøy preges også Utøy av et rikt kulturliv. Her finner vi blant annet UL Øyna som hvert år setter opp revyer. Her er òg idrettslag og bedehus.
Høyeste punkt er Tittinghalla 268 meter over havet.
Springen

Springen er et vanlig navn på en vannkran. Man finner det også igjen i uttrykket springvann.

Om bord

I maritim sammenheng er springen en ståltrosse med fast løkke, som legges langsmed skipssiden og festes enten helt foran eller akter. Den brukes når skipet skal forlate kaien, ved at skipet først setter motorkraft i motsatt retning av den som skal til for å holde kurs mot åpnere farvann. Springen er lagt slik at den ligger an langs skipets kurve og strammes. Kraften vil da dreie enten for- eller akterstavnen ut fra kaien. Når motoren da settes inn i fartsretningen, har skipet fått en skrå kurs ut fra kaien, springen blir slakk, og kan tas ombord – og skipssiden blir skånt for store malingavskrapninger.
Mange nyere skip bruker sidethrustere i stedet.
Springen er også navnet på bøyningen av dekket på et skip. Skip konstrueres slik at de er lavest midtskips og stiger mot begge stevner. Dersom et skip for eksempel har sterkt buet dekkslinje, heter det at skipet har kraftig spring.
Ferjesambandet Fjelberg–Sydnes–Utbjoa–Skjersholmane

Fjelberg–Sydnes–Utbjoa-Skjersholmane er et fergesamband i Sunnhordland. Strekningen betjenes av Norled med fergen MF «Sveio» frem til 2019. Nå betjenes den av MF Ytterøyningen som er en el ferge (tok fyr i denne fergen den 10.10.19).
Fergen har anløp på Borgundøya, Fjelbergøya, Sydnes, Utbjoa og Skjersholmane i varierende frekvens. Den går omtrent fem turer per dag (Skjersholmane har kun et anløp hver fredag og søndag kveld). Fergesambandet er fra 2019 del av 543Fylkesvei 543. Tidligere var den del av Fv62Fylkesvei 62, unntatt strekningen Sydnes–Utbjoa, som var del av fylkesveinettet i Rogaland som ren fergestrekning, nummerert Fv760Fylkesvei 760.
Golconda

Golconda eller Golkonda er en ruinby 11 km vest for byen Hyderabad i delstaten Telangana i India. Byen var hovedstad i Golconda-sultanatet og er kjent for sin gamle festning. Golconda var handelssted for diamanter fra de rike gruvene som fantes i området.
Festningen har en lang historie som strekker seg tilbake til Kakatiya-dynastiet (1083–1323). I 1363 gikk byen og festningen til Bahmani-sultanatet. Da dette sultanatet gikk i oppløsning ble Golconda hovedstad i Golconda-sultanatet og festningen ble ombygget og utvidet. Festningen i Golconda er omgitt av en sju kilometer lang festningsmur med vollgrav. Muren har åtte porter og 87 bastioner. Den ytre muren omsluttet byen Golconda.
Festningen er nominert til UNESCOs verdensarvliste.
Plaza Botero

Plaza Botero er en plass i sentrum av Medellín i Colombia. Den er oppkalt etter kunstneren Fernando Botero, som kommer fra Medellín. På plassen står det 23 skulpturer som er donert av ham. Den er omkransa av Museo de Antioquia og Palacio de la Cultura Rafael Uribe Uribe. Plassen ble innvia i 2004.
VIPS

VIPS - Varsling Innen PlanteSkadegjørerer er et samarbeid mellom Bioforsk og Norsk Landbruksrådgivning. Tjenesten gir oversiktskart over registrerte angrep av skadegjørere.
Norgesmesterskapet i boksing 1980

Norgesmesterskapet i boksing 1980 ble arrangert 15.-16. mars i Tønsberg.
Kongepokalen ble vunnet av Terje Sveen. 
Forbundspokalen ble vunnet av Henk van der Reek.
Beste klubb ble Tønsberg-Kameratene.